Mestská časť Bratislava - Nové Mesto

materiál na rokovanie
Miestneho zastupiteľstva
dňa 11.06.2013

N á v r h 

na schválenie prípadu osobitného zreteľa týkajúceho sa prenájmu nebytového priestoru v administratívnej budove Miestneho úradu na Junáckej ul. č. 1 v Bratislave

Predkladá: 						      		Materiál obsahuje:                                                                      Ing. Anna Jánošová	                         				1. Návrh uznesenia  
zástupkyňa starostu mestskej časti Bratislava – Nové Mesto		2. Dôvodovú správu
									3. LV č. 5750
4. Mapa umiestnenia
5. Žiadosť o prenájom
6. Osvedčenie o registrácii v registri mediátorov

Spracovateľ:                                  					Stanovisko právnej
Ing. Anna Jánošová			   		                        skupiny:		
zástupkyňa starostu mestskej časti Bratislava – Nové Mesto							

Na rokovanie prizvať:

Jún 2013
Návrh uznesenia:

Miestne zastupiteľstvo Mestskej časti Bratislava - Nové Mesto

schvaľuje

p r e n á j o m 

nebytového priestoru - kancelárie č. 114, o celkovej výmere podlahovej plochy 16,19 m2, nachádzajúceho sa na 1. poschodí administratívnej budovy (Miestny úrad Bratislava – Nové Mesto) na ul. Junácka 1 v Bratislave so súpisným číslom 3216, postavenej na pozemku registra „C“ KN č. 15123/11, vedeného Správou katastra pre hl. mesto SR Bratislavu pre k. ú. Nové Mesto na LV č. 5750, nájomcovi: Mgr. Branislav Arbet, zapísaný v registri mediátorov Ministerstva spravodlivosti SR pod ev. č. 738, nar.       , bytom: Martinengova 2, 811 02  Bratislava, na dobu určitú - obdobie jedného roka, ako prípad hodný osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov z nasledovných 

d ô v o d o v

V budove Miestneho úradu Bratislava – Nové Mesto na Junáckej ul. č. 1 sa v súčasnej dobe nenachádza žiadna mediačná kancelária, aj keď v minulosti v nej zriadená bola, čo bolo veľkým prínosom pre občanov mestskej časti. Pre Mestskú časť Bratislava – Nové Mesto je veľmi žiaduce pomôcť jej obyvateľom pri mimosúdnom vyriešení ich vzájomných sporov, čo mediačná kancelária nepochybne môže zabezpečiť, a to najmä formou konsenzu medzi zmluvnými stranami v spojitosti s úsporou finančných prostriedkov sporných strán pri zdĺhavých súdnych sporoch. 

S podmienkou, že nájomca sa zaväzuje vykonávať mediáciu v občianskych sporoch (majetkových a nemajetkových, susedských a rodinných, spory vo vzťahoch rodičov a detí, manželské a partnerské spory, komunitné spory, medzikultúrne a etnické spory) pre obyvateľov Mestskej časti Bratislava – Nové Mesto s 50% zľavou na ceny za výkon mediácie. 

A s podmienkou uzatvorenia nájomnej zmluvy najneskôr do 30 dní odo dňa schválenia Uznesenia v Miestnom zastupiteľstve. 

a) za nájomné vo výške 1,- €/m²/rok
b) za služby spojené s nájmom (elektrická energia, ÚK, voda, OLO) vo výške 85,- €/mesiac

Ročné nájomné celkovo vo výške 1.036,19 €
Mesačné nájomné celkovo vo výške 86,35 €

- s pripomienkami

- bez pripomienok
Dôvodová správa:

Pre Mestskú časť Bratislava – Nové Mesto je veľmi žiaduce pomôcť jej obyvateľom pri mimosúdnom vyriešení ich vzájomných sporov, čo mediačná kancelária nepochybne môže zabezpečiť. V budove Miestneho úradu bola v minulosti zriadená mediačná kancelária, avšak v súčasne dobe jej existencia absentuje. Cieľom mediácie je priblížiť verejnosti jej význam a výhody ako alternatívneho mimosúdneho riešenia sporov, propagovať mediáciu a iné alternatívne riešenia sporov medzi odbornou a laickou verejnosťou a tiež vzdelávať odbornú a laickú verejnosť v oblasti alternatívnych spôsobov riešenia sporov, ako aj najmä napomôcť ušetriť finančné prostriedky sporným stranám. Mediátori ako tretie strany v sporoch sami nerozhodujú, ale iba pomáhajú stranám, aby vyriešili svoj spor. Strany k sebe nepristupujú konfrontačne, ide skôr o proces ich vzájomného približovania, v ktorom sa samy rozhodujú pre spôsob riešenia svojho sporu a v tomto procese zohrávajú aktívnejšiu úlohu, pretože sa samy snažia nájsť riešenie, ktoré je pre ne najvyhovujúcejšie. Tento konsenzuálny prístup zvyšuje pravdepodobnosť toho, že po urovnaní sporu budú strany schopné pokračovať vo svojich obchodných alebo iných vzťahoch.
Nájomca sa, v prípade kladného vybavenia jeho žiadosti, zaviazal recipročne vykonávať mediáciu v občianskych sporoch (majetkových a nemajetkových, susedských a rodinných, spory vo vzťahoch rodičov a detí, manželské a partnerské spory, komunitné spory, medzikultúrne a etnické spory) pre obyvateľov Mestskej časti Bratislava – Nové Mesto s 50 % zľavou na ceny za výkon mediácie, čo je taktiež veľmi ústretové voči obyvateľom mestskej časti.